धमकाया जा रहा- हमारे साथ आ जाओ नहीं तो जेल में डाल देंगे
Delhi Vidhan Sabha; Arvind Kejriwal Aam Aadmi Party Vs BJP MLA. Follow Delhi Vidhan Sabha Latest News Updates On Dainik Bhaskar (दैनिक भास्कर)
दिल्ली के मुख्यमंत्री अरविंद केजरीवाल ने विधानसभा में कहा- देश में दो लोगों को छोड़कर सब डरे हुए हैं। जिस दिन मोदी प्रधानमंत्री नहीं रहेंगे, उस दिन भारत भ्रष्टाचार मुक्त हो जाएगा। यह बातें उन्होंने विधानसभा में विश्वास प्रस्ताव पेश करते हुए कहीं। सदन में प्रस्ताव पेश होते ही भाजपा के सारे विधायक सदन छोड़कर बाहर निकल गए। इस पर केजरीवाल ने हुए कहा कि वे भी आएं और अपनी बात रखें।
केजरीवाल ने सदन में आगे कहा कि BJP हमारे विधायकों को खरीदने की कोशिश में है। उन्हें धमकाया जा रहा है। उनसे कहा गया कि हमारे साथ आ जाओ नहीं तो जेल में डाल देंगे।
केजरीवाल ने भाजपा को लेकर क्या कहा? सिलसिलेवार तरीके से पढ़िए ...
ED और CBI ने देश के सभी भ्रष्ट लोगों को एक पार्टी में ला दिया
केजरीवाल ने कहा- ED और CBI ने देश के सभी भ्रष्ट लोगों को एक पार्टी में ला दिया है। एजेंसियों ने छापा मारकर उनके सिर पर बंदूक रख दी और उनसे पूछा कि वे जेल जाना चाहते हैं या भाजपा में?... जिस दिन मोदी देश के प्रधानमंत्री नहीं रहेंगे, उस दिन भारत भ्रष्टाचार मुक्त भारत बन जाएगा।
केजरीवाल का आरोप- BJP हमारे विधायक खरीदने की कोशिश कर रही
केजरीवाल ने भाजपा पर आरोप लगाया- मैंने AAP विधायकों से बात की तो पता चला कि उन्हें धमकी मिल रही हैं। उनसे कहा जा रहा है कि भाजपा में आ जाओ, नहीं तो सिसोदिया की तरह जेल में डाल दिया जाएगा। केजरीवाल ने आगे कहा कि मैंने सभी AAP विधायकों से बोल दिया है कि आप सभी लोग हमारी पार्टी के हीरा हैं। भले ही तुम जेल चले जाओ, लेकिन डरना मत। मैं तुम्हारे परिवार का ख्याल रखूंगा।
केजरीवाल बोले- दो लोगों को छोड़कर सभी डरे हुए हैं
केजरीवाल ने सदन में कहा कि एक बड़ा व्यापारी कल मुझसे मिला था। उसने कहा कि वह इंडिया छोड़कर जा रहे हैं, क्योंकि डर का माहौल है। केजरीवाल ने भाजपा पर तंज कसते हुए कहा कि दो को छोड़कर सभी लोग डरे हुए हैं।
केजरीवाल से जुड़ी ये खबरें भी पढ़ें...
1. केजरीवाल बोले- PM मोदी दोनों हाथों से देश लूट रहे
अरविंद केजरीवाल ने एक बार फिर प्रधानमंत्री नरेंद्र मोदी पर जमकर निशाना साधा। उन्होंने कहा कि PM मोदी कम पढ़े-लिखे हैं, इसीलिए चीजों को ठीक ढंग से नहीं समझ पाते हैं। उन्होंने आगे कहा कि कांग्रेस ने देश को 75 साल में जितना लूटा, उससे ज्यादा तो भाजपा ने 7 साल में देश को लूटा है। पूरी खबर पढ़ें...
2. केजरीवाल बोले- PM पढ़े-लिखे होते तो नोटबंदी नहीं करते
एक हफ्ते पहले केजरीवाल ने कpsहा था कि अगर देश के प्रधानमंत्री पढ़े-लिखे होते तो नोटबंदी नहीं होती। उन्हें नींद नहीं आती, इसलिए गुस्से में रहते हैं। केजरीवाल दिल्ली में जंतर-मंतर पर सभा को संबोधित कर रहे थे। यह सभा पीएम के खिलाफ पोस्टर लगाने पर हुई कार्रवाई के विरोध में थी। पूरी खबर पढ़ें...